b'\n_START_ARTICLE_\nFrostpunk\n_START_SECTION_\nSubiect\n_START_PARAGRAPH_\nJocul este stabilit \xc3\xaen trecut, \xc3\xaen anul 1886. Din cauza erup\xc8\x9biilor de la Krakatoa \xc8\x99i ale muntelui Tambora \xc8\x99i a altor factori necunoscu\xc8\x9bi, P\xc4\x83m\xc3\xa2ntul a fost cuprins de \xc3\xaentuneric, \xc3\xaencep\xc3\xa2nd o iarn\xc4\x83 vulcanic\xc4\x83. Aceasta, la r\xc3\xa2ndul ei, a dus la moartea pe scar\xc4\x83 larg\xc4\x83 a culturilor umane precum \xc8\x99i a sute de milioane de oameni. Acest eveniment are loc aproximativ \xc3\xaen acela\xc8\x99i timp cu lumea real\xc4\x83, mai exact este vorba despre erup\xc8\x9bia vulcanului Krakatau din 1883, un eveniment vulcanic care a dus la o r\xc4\x83cire global\xc4\x83._NEWLINE_Ca reac\xc8\x9bie, mai multe instala\xc8\x9bii numite \xe2\x80\x9egeneratoare\xe2\x80\x9d au fost construite de c\xc4\x83tre autorit\xc4\x83\xc8\x9bile britanice \xc3\xaen zonele din nord bogate \xc3\xaen c\xc4\x83rbune. Generatorul este conceput pentru a fi centrul ora\xc8\x99ului \xc8\x99i are ca scop \xc3\xaenc\xc4\x83lzirea ora\xc8\x99ului \xc3\xaen cazul \xc3\xaen care sc\xc4\x83derea temperaturii va provoca o migra\xc8\x9bie \xc3\xaen mas\xc4\x83 dinspre sud. \xc3\x8en toate scenariile, juc\xc4\x83torul este liderul unui ora\xc8\x99 care are \xc3\xaen centrul aten\xc8\x9bie un generator, \xc8\x99i va trebui s\xc4\x83 gestioneze resursele pentru a asigura ora\xc8\x99ului supravie\xc8\x9buirea._NEWLINE_\xc3\x8en prezent, jocul de baz\xc4\x83 con\xc8\x9bine 3 scenarii \xc8\x99i 1 scenariu suplimentar oferit \xc3\xaentr-un DLC gratuit, fiecare av\xc3\xa2nd diferite pove\xc8\x99ti \xc8\x99i medii de joc._NEWLINE_A New Home_NEWLINE_\xc3\x8en scenariul de baz\xc4\x83, juc\xc4\x83torul este liderul unui grup de exploratori care au fugit de frigul \xc8\x99i foamea din Londra \xc3\xaentr-o misiune pentru a o g\xc4\x83si rezervele masive de c\xc4\x83rbune la Nord. \xc3\x8en schimb, grupul s-a separat de cel principal \xc8\x99i descoper\xc4\x83 involuntar un masiv generator de c\xc4\x83ldur\xc4\x83 \xc3\xaentr-un crater gigant, protejat de mediul exterior, \xc8\x99i se stabile\xc8\x99te acolo. Juc\xc4\x83torul \xc3\xaencepe s\xc4\x83 se confrunte cu diferite probleme, printre care emo\xc8\x9biile oamenilor. Speran\xc8\x9ba acestora va sc\xc4\x83dea drastic c\xc3\xa2nd vor g\xc4\x83si, prin explorare, un ora\xc8\x99 similar cu al lor numit Winterhome ce a fost distrus, l\xc4\x83s\xc3\xa2nd doar c\xc3\xa2\xc8\x9biva supravie\xc8\x9buitori. Juc\xc4\x83torul trebuie s\xc4\x83 ia decizii dificile, \xc3\xaen scopul de a ajuta oamenii s\xc4\x83-\xc8\x99i g\xc4\x83seasc\xc4\x83 scopul \xc8\x99i a r\xc4\x83m\xc3\xa2ne plini de speran\xc8\x9b\xc4\x83. Juc\xc4\x83torul trebuie, de asemenea, s\xc4\x83 preg\xc4\x83teasc\xc4\x83 destule provizii pentru a fi sigur c\xc4\x83 ora\xc8\x99ul supravie\xc8\x9buie\xc8\x99te unei furtuni iminente._NEWLINE_The Arks_NEWLINE_\xc3\x8en al doilea scenariu, juc\xc4\x83torul are sarcin\xc4\x83 de lider al unui grup de cercet\xc4\x83tori de la Oxford \xc8\x99i Cambridge responsabil pentru stabilirea unui sistem auto-opera\xc8\x9bional \xc3\xaen ora\xc8\x99, \xc3\xaen scopul de a proteja semin\xc8\x9be \xc8\x99i plante din \xc3\xaentreaga lume de iarna vulcanic\xc4\x83. Ei se stabilesc \xc3\xaen jurul unui generator puternic situat \xc3\xaentr-o crevas\xc4\x83. \xc3\x8en timpul jocului, juc\xc4\x83torul va fi prezentat cu problema unui ora\xc8\x99 \xc3\xaenvecinat ce se lupt\xc4\x83 pentru resurse, \xc8\x99i va trebui s\xc4\x83 fac\xc4\x83 o alegere dac\xc4\x83 \xc3\xaei va ajuta sau nu pentru a putea s\xc4\x83 se preg\xc4\x83teasc\xc4\x83 pentru viitoarea furtun\xc4\x83._NEWLINE_The Refugees_NEWLINE_\xc3\x8en cel de-al treilea scenariu, juc\xc4\x83torul \xc3\xaencepe jocul ca lider al unui grup de refugia\xc8\x9bi care a preluat un generator rezervat pentru cei boga\xc8\x9bi. Oamenii au avut inten\xc8\x9bia ca ora\xc8\x99ul s\xc4\x83 fie un loc \xc3\xaen care toat\xc4\x83 lumea este egal\xc4\x83, dar \xc3\xaen timp oamenii vor \xc3\xaencepe s\xc4\x83 se \xc3\xaempart\xc4\x83 \xc3\xaen dou\xc4\x83 clase sociale separate. Juc\xc4\x83torul va trebui, de asemenea, s\xc4\x83 se ocupe de valuri constante de refugia\xc8\x9bi care caut\xc4\x83 un ad\xc4\x83post \xc3\xaen ora\xc8\x99 \xc8\x99i s\xc4\x83 decid\xc4\x83 dac\xc4\x83 \xc3\xaei accept\xc4\x83 sau \xc3\xaei respinge, \xc8\x9bin\xc3\xa2nd cont, de asemenea, de resursele limitate la care au acces._NEWLINE_The Fall of Winterhome_NEWLINE_Lansat pe 19 septembrie 2018 ca DLC gratuit, acest scenariu are \xc3\xaen centrul aten\xc8\x9biei povestea din jurul ora\xc8\x99ului Winterhome, un ora\xc8\x99 stabilit cu mult \xc3\xaenainte de evenimentele din scenariul de baz\xc4\x83. Prin gestionarea ineficient\xc4\x83 de c\xc4\x83tre un lider neglijent, resursele au fost folosite ineficient \xc8\x99i ora\xc8\x99ul a c\xc4\x83zut \xc3\xaen anarhie \xc8\x99i revolte. Sute de oameni mor \xc3\xaen lupt\xc4\x83, foame, \xc8\x99i de frig. Juc\xc4\x83torul are sarcina de a reconstrui ceea ce a mai r\xc4\x83mas din ora\xc8\x99 \xc8\x99i locuitorii s\xc4\x83i, \xc8\x99i, de asemenea, de a descoperi povestea din spatele iarnii ve\xc8\x99nice \xc8\x99i pustiul \xc3\xaen care tr\xc4\x83iesc.\n_START_SECTION_\nDezvoltare\n_START_PARAGRAPH_\nJocul a fost anun\xc8\x9bat \xc3\xaen luna august 2016. Dezvoltatorii au estimat ini\xc8\x9bial lansarea la sf\xc3\xa2r\xc8\x99itul celui de-al treilea trimestru al anului 2017, cu toate acestea lansarea a fost am\xc3\xa2nat\xc4\x83 p\xc3\xa2n\xc4\x83 \xc3\xaen primul trimestru din 2018. \xc3\x8en cele din urm\xc4\x83, data lans\xc4\x83rii a fost anun\xc8\x9bat\xc4\x83 la 9 martie 2018 \xc8\x99i a fost declarat\xc4\x83 24 aprilie 2018.\n_START_SECTION_\nCalificative\n_START_PARAGRAPH_\nFrostpunk primit o not\xc4\x83 de 84 din 100 bazat\xc4\x83 pe 65 recenzii, indic\xc3\xa2nd \xe2\x80\x9e\xc3\xaen general recenzii favorabile\xe2\x80\x9d, potrivit site-ului Metacritic, \xc8\x99i 9,0 din 10 de la IGN.'